Rikunarita-ORG/Wikinium huggingface dataset:
# Стакло

**Стакло** или **џам** — хомоген, аморфен и цврст материјал, што обично се произведува кога соодветно вискозен стопен материјал се лади многу брзо, така што не се дава доволно време за да се формира нормална кристална структура. Едноставен пример е кога шеќерот се топи и брзо се лади преку контакт со студена површина. Поимот стакло во секојдневна употреба се однесува на специфичен тип на стакло, засновано на силициум диоксид и се користи како материјал за различни објекти, контејнери и декорации.

Римска стаклена чаша
## Стаклото како тема во уметноста и во популарната култура

* „Срце од стакло“ (англиски: *Heart of glass*) — песна на американската рок-група Блонди од 1978 година.
* „Кршење стакло“ (*Breaking Glass*) — песна на британскиот рок-музичар Дејвид Боуви од 1977 година.
* „Стакло“ (англиски: англиски: *Glass*) — песна на британската рок-група *Gang Of Four* од 1979 година.
* „Во стаклена куќа“ (англиски: *In A Glass House*) — песна од истоимениот музички албум на британската рок-група *Gentle Giant* од 1973 година.
* „Музеј на стаклото“ (англиски: *Glass Museum*) — песна на американската рок-група *Tortoise* од 1996 година.

## Наводи
# Монарх

Сите суверени на светот, 1879.
**Монарх** — име за лице кое како владетел на држава управува доживотно со државата врз основа на законот за наследство. Државите на чело е монарх се нарекуваат монархии. Монархот мора да биде приврзан кон црквата и религијата за да биде крунисан за император или крал на една држава.

## Надворешни врски

* Поимник на европски благороднички, кнежевски, кралски и царски титули
* Архонтологија
# Ќин Ши Хуанг

Имагинарен приказ на Ќин Ши Хуанг, 19 век
**Ќин Ши Хуанг** (кин. 秦始皇; пинјин: Qín Shǐhuáng; Вејд-Џајлс: Ch'in Shih-huang) (259 п.н.е. — 210 п.н.е.), лично име **Јинг Џенг** (кин. 嬴政; пинјин: Yíng Zhèng; мак. тр.: *{{{mk}}}*) — крал на кинеската држава Ќин од 246 п.н.е. до 221 п.н.е. и обединител на Кина и нејзин прв цар.

Тој е спорна личност во кинеската историја. По обединувањето на Кина, тој и неговиот главен советник Ли Сји извршиле серија економски и политички реформи. Тој основал џиновски проекти меѓу кои и првата верзија на Кинескиот ѕид. За да ја осигурал својата сигурна политичка моќ, запалил голем број на книги и бил познат по тиранскиот начин на владеење.

## Наводи

## Поврзано

* Хе Ше Би

## Надворешни врски

* Мавзолеј на Чин Ше Хуанг Архивирано на 7 јануари 2010 г.
* Историја на Кина Архивирано на 22 април 2017 г.
# Династија Јорк

| Династија Јорк |
| --- |
|  |
| Претходна династија | Династија Плантагенет |
| Земја | Англија |
| Прпадност | Англичани, Французи, Кастилцци |
| Основана | 1385 |
| Основач | Едмунд Лангли |
| Тековен владетел | Франсис Фицхерберт |
| Последен владетел | Ричард III |
| Титули | Војводство Јорк, Кралство Англија |
| Имот | Англија |

**Династијата Јорк** (англиски: *York*) била кралска династија во Англија, која го презела престолот во текот на т.н. Војна на розите. Власта во Англија под Јоршката династија била во периодот од 1461 до 1485 година (со прекин 1470-1471 година). Прв крал од династијата станал Едвард IV од Англија, кој го заробил кралот Хенри VI кој пак бил од династијата Ланкастер. По смртта на Едвард IV, на престолот се качил неговиот малолетен син Едвард V, а како регент станал идниот крал Ричард III. Едвард на престолот се задржал само три месеци. Ричард III пак на престолот се задржал две години. Во 1485 година бил убиен во Битката кај Босфорт и на престолот се качил Хенри Тјудор, под името Хенри VII.

Династијата Јорк претендирала за престолот по татковата линија на Едмунд Лангли, вовјода од Јорк, кој бил четврти син на Едвард III.

## Наводи
# Валоа (династија)

Семеен грб
**Валоа** (француски: *Valois*) — француска владејачка династија, која владеела со земјата од 1328 до 1589. Династијата потекнува од споредните линии на Капетинската династија, а името го дбила по својот најзначаен имот, грофовијата Валоа.

## Француски кралеви од семејството Валоа

* Главна линија на семејството Валоа:
	+ Филип VI Валоа (1328–1350)
	+ Јован II Добриот (1350–1364)
	+ Шарл V Мудриот (1364–1380)
	+ Шарл VI Лудиот (1380–1422)
	+ Шарл VII Победникот (1422–1461)
	+ Луј XI (1461–1483)
	+ Шарл VIII (1483–1498)
* Споредна линија, Валоа-Орлеан:
	+ Луј XII (1498–1515)
* Споредна линија, Валоа-Ангујем:
	+ Франсоа I (1515–1547)
	+ Анри II (1547–1559)
	+ Франсоа II (1559–1560)
	+ Шарл IX (1560–1574), од 1560 до 1563 под регенство на Катерина Медичи
	+ Анри III (1574–1589)

## Надворешни врски

* www.valois.org Архивирано на 8 декември 2015 г.
* Француски кралеви од династијата Валоа Архивирано на 5 октомври 2008 г.
* Бургундски владетели од династијата Валоа Архивирано на 29 септември 2007 г.
# Историчар

**Историчар** е личност која се занимава со проучување на историјата.

Херодот (484 п.н.е. - 425 п.н.е.) бил грчки историчар кој живеел во 5 век п.н.е. и еден од најраните историчари чие дело преживеало
# Главен град

Скопје, главниот град на Македонија
**Главен град** (понекогаш се среќава и како **престолнина**, **столнина** или **столица**) — административен центар на една држава, покраина, округ, департман или друга единица, којшто се одликува со неколку главни одлики:

* Обично во главниот град се наоѓа владата на државата. Но тој може да се разликува од вистинското седиште на владата. На пример во Холандија главниот град е Амстердам, додека седиштето на владата е во Хаг.
* Во монархиите главниот град најчесто е таму, каде се наоѓа кралскиот двор (може да се мести од едно во друго место).
* Обично главниот град е запишан во Уставот на државата.
* Често главниот град е центар на важни дејности - администрација, образование, наука.

Во повеќето случаи главниот град е најголемиот град во земјата, но има многу исклучоци. На пример во Швајцарија главниот град е Берн, a најголемиот град е Цирих; во САД главниот град е Вашингтон, најголемиот град е Њујорк и слични други вакви случаи.

Некои држави имаат повеќе од еден главен град. На пример ЈАР има 3 главни градови – Собранието заседава в Кејптаун, владата е во Преторија, судот се наоѓа во Блумфонтејн. Најголемиот град во ЈАР е Јоханесбург.

Исто така, автономните области имаат главни градови (провинциите во Германија и Австрија, кантоните во Швајцарија, државите во САД и слично).

## Поврзано

* Список на главни градови во светот
# Цар на Јапонија

Јапонскиот император Нарухито, во 2019 г
**Царот на Јапонија** е шеф на државата и глава на царското семејство на Јапонија. Во Уставот на Јапонија, царот е дефиниран како „симболот на државата и на единството на народот“, а неговата титула е изведена од „волјата на народот, кој е суверен“. Наследувањето на престолот е регулирано согласно Законот за царскиот дом на Јапонија. Врховниот суд на Јапонија нема судска моќ над царот. Царот на Јапонија се смета за поглавар на шинто религијата. Царот е нарекуван „Небесен суверен“ или „Божји цар“. Јапонската шинто религија го смета царот за директен потомок на божицата на сонцето Аматерасу.

Царскиот дом на Јапонија е најстариот постојан монархиски дом во светот. Историското потекло на јапонските цареви лежи во доцниот кофун период од 3 до 6 век од н.е., но според хрониките Коџики (завршени во 712 година) и *Нихон шоки* (завршени во 720 година), Јапонија е основана во 660 година п.н.е. од страна на царот Џинму, за кој се вели дека е директен потомок на Аматерасу.

Нарухито е актуелен цар на Јапонија. Тој застанал на Хризантемовиот престол по абдикацијата на неговиот татко, царот Акихито, на 1 мај 2019 година.

## Наводи
# Речна делта

Елементи на речната делта
**Делта** е рамница пред утоката на реките во морињата или езерата, настаната со таложење на речен материјал низ кој реката се влева преку многу таканаречени ракавци. Делтите се во облик на триаголник. Карактеристични се делтите на Нил, Волга и Дунав.

## Галерија

* Делта на реката Рона
* Птичји поглед врз делтата на Парана
* Делта на Лена (Русија)
* Сателитска слика од делтата на Ганг
* Елементи на речната делта

## Поврзано

* Естуар
* Меандри

## Наводи

* Kuenzer C. and Renaud, F. 2012: Climate Change and Environmental Change in River Deltas Globally. In (eds.): Renaud, F. and C. Kuenzer 2012: The Mekong Delta System - Interdisciplinary Analyses of a River Delta, Springer, ISBN 978-94-007-3961-1, DOI 10.1007/978-94-007-3962-8, стр. 7–48

## Надворешни врски

* Отсек по геологија на универзитетот од Луизијана – Делти во светот
* WISDOM - информации во врска со развојот на реката Меконг
# Вакцина

Џонас Салк во 1955 година, држи шишиња за одгледување на култура за полио вакцини.
**Вакцина** или **цепиво** — биолошки препарат кој го зголемува имунитетот кон некоја болест.

## Видови

### Онеспособени вакцини

Вакцини добиени од цели микроорганизми кои се онеспособени по хемиски, топлински или на друг начин. Овие вакцини не можат да ја повратат својата вирулентност, но обезбедуваат послаб имун одговор, поради што е потребно ревакцинирање. Во оваа група спаѓаат вакцината за детска парализа, беснило, колера, инфлуенца.

### Атенуирани вакцини

Вакцини добиени од живи микроорганизми, кои се ослабени, најчесто со култивација во субоптимални услови (процес наречен атенуација) со што се намалува нивната способност да ја предизвикаат болеста. Несаканите ефекти се јавуваат кога ќе дојде до неконтролирано размножување на бактеријата од вакцината поради имунодефициенција.

### Токсоид вакцини

Токсоид вакцините се добиени од онеспособени токсини од бактериите кои произведуваат токсини. Примери за вакви вакцини се вакцините за тетанус и дифтерија.

### Вакцини со подединици

Овие вакцини се добиени од подединици на микроорганизмот кој ја предизвикува болеста, како што се специфични белковини и полисахариди.

## Историја

Едвард Џенер
Првата откриена вакцина е вакцината против големи сипаници од страна на Едвард Џенер во 1796 година. Втората генерација на вакцини била воведена во 1880-тите од страна на Луј Пастер, кој ги развил вакцините за птичја колера и антракс.

## Вакцината како тема во уметноста

* „Вакцина“ - краток расказ на рускиот писател Данил Хармс.
# Ќуфу

| Ќуфу 曲阜市 |
| --- |
| околиски град |
|  |
| Јужната порта на Ќуфу |
|  Местоположба во Ѓининг |
| Земја | Кина |
| Покраина | Шандунг |
| Окружен град | Ѓининг |
| Нас. места | 12 |
| Површина |
|  • околиски град | 815 км2 (315 ми2) |
| Надм. вис. | &1000000000000006500000065 м |
| Население (2017) |
|  • околиски град | 653,000 |
|  • Густина | 0,80/км2 (2,1/ми2) |
|  • Градскo | 188,000 |
| Час. појас | CST (UTC+8) |
| Пошт. бр. | 273100 |

**Ќуфу** (кинески: 曲阜, пинјин: *Qūfù*) — град во покраината Шандунг, Источна Кина. Се наоѓа на околу 130 км јужно од главниот град на покраината Ѓинан. Ќуфу зафаќа површина од 815 квадратни километри и има вкупно население од 653.000 жители, од кои 188.000 живеат во урбана средина.

Ќуфу е родниот град на Конфуциј, за кој се верува дека се родил на планината Ни во непосредна близина на градот. Во градот има многу стари дворци, храмови и гробишта. Три најпознати културни места во градот, задно познати како *Сан Кунг* (三孔; „Трите конфучијански [места]“, се Храмот на Конфуциј (кинески: 孔庙; пинјин: *Kǒngmiào*), Гробот на Конфуциј (孔林; *Kǒnglín*) и Вилата на семејството Конг (孔府; *Kǒngfǔ*). Заедно, овие три локалитети се ставени на листата на светско наследство на УНЕСКО од 1994 година.

## Наводи

## Надворешни врски

* Ќуфу на Википатување (англиски)
* Страница на УНЕСКО за Ќуфу (англиски)
* Историска архитектура на Азија: Ќуфу (англиски)
# Јуен (династија)

**Династија Јуен** (кинески: 元|朝, пинјин: Yuán Cháo) или **Големиот Јуен** е име за периодот во кој со Кина за првпат во историјата владаела династија на странски освојувачи, односно водачот на монголскиот бориџигин клан, Кублај Хан.

Иако монголскиот владетел Џингис Хан ја освоил северна Кина во почеток на 13 век, дури неговиот внук Кублај Хан успеал да го доврши освојувањето на Кина, односно на јужниот дел кој бил под династијата Сунг. Во 1271 година се прогласил за кинески цар и формално ја воспоставил династијата.

Периодот на династијата Јуен траел релативно кратко, но под управа на монголските цареви Кина повторно се обединила, економски се опоравила и дошла во допир со цела низа на други народи и култури. Во тој период Кина ја посетил Марко Поло.

Како што царевите на династија Јуен сè повеќе се синизирале, така го снемувало нивното влијание помеѓу другите монголски канови. Во меѓувреме кинеските поданици и понатаму ги сметале за странски узурпатори, па во 1368 година ги истерале од Кина од страна на Таизија, основачот на династијата Минг.

Остатоци на династијата Јуен владееле со Монголија, до 17 век кога формално власта ја предале на манџурската династија Ќинг.

## Историја

Кублај Хан, основач на династијата Јуен
Џингис Хан ги обединил монголските племиња од степите и станал Голем Хан во 1206 година. Тој и неговите наследници го прошириле Монголското Царство низ Азија. За време на владеењето на неговиот трет син, Угедеј Хан, Монголците ја уништиле ослабената династија Ѓин во 1234 година, и со тоа освоиле голем дел од Северна Кина. Угедеј му понудил на својот внук Кублај позиција во Хебеј. Кублај не знаел да чита кинески, но имал неколку учители. Барал совети од кинеските будисти и конфуцианските советници. Мунке Хан го наследил синот на Угедеј, Гујук Хан, како Голем Хан во 1251 година. Тој му ја дал на Кублај контролата врз монголските територии во Кина. Кубјал изградил школи за конфуциските учители, пуштил во оптек хартиени пари, ги обновил кинеските обичаи и ги поддржал политиките што го стимулирале земјоделскиот и комерцијалниот раст. За главен град го прогласил Каипинг, подоцна преименуван како Шанду.

## Наводи
# Естуар

**Естуар** — утока на река во вид на залив, каде што под влијание на морските бранови, на приливите и на одливите, речното корито е проширено. Такви се утоките на реките Темза, Лаба, Лоара и други.

## Галерија

* Естуарот на Амазон
* Илустрација на естуарот на Сена
* Естуар при Итамарака
* Графички приказ на естуарот
* Естуар во Гренланд

## Наводи

## Поврзано

* Лиман
* Речна делта
* Ријас
* Список на водотеци

## Надворешни врски

* Анимиран документарец за заливот Чезапик Архивирано на 23 октомври 2010 г.
* „Естуари - Одлики“. www.onr.navy.mil. Архивирано од изворникот на 2009-05-17. Посетено на 2009-11-17.
* Водич за естуари (според искуствата на R&D од Обединатото Кралство) Архивирано на 6 јануари 2011 г.
# Јунџин брокат од Нанѓинг

Разбој за Јунџин брокат
Институт за истражување на Нанѓин брокат
**Јунџин** (кинески: 雲錦) или **Нанѓин брокат** е традиционален кинески луксузен свилен брокат произведен во Нанѓинг од крајот на династијата Сунг и се заснова врз техники на ткаење од династиите Сунг и Танг. Се ткае со разбој и често вклучува златни и сребрени нишки со обоена свила. За време на династијата Минг, ткајачите на јунџин развиле техника на ротирачко ткаење што им овозможи да ткаат шарени дизајни на основната ткаенина во други ткаенини, како што е сатенот. Овој брокат во 2009 година бил избран за списокот на усното и нематеријалното наследство на човештвото на УНЕСКО.

## Историја

Историјата на брокат во Нанѓин може да се проследи од периодот на Трите кралства (220-280). Во војната, која избувна на крајот на Источната династија Џин (317-420), генералот Лиу Ју го победил Кралството на подоцнежната династија Џин (384-417). Победата ги вратила сите занаетчии во Ксиан во Џијанканг, сега градот Нанѓин, меѓу кои ткајачите на брокат биле доминантна сила. Ткајачите на брокат биле мајстори занаетчии низ целата земја и научиле многу вештини од малцинските етнички групи. Владата на источната династијата Џин основаше специјална канцеларија за брокат во Нанѓин за управување со производството на брокат, што беше формално основање на брокат од Нанѓин. Во династијата Ќинг, во Нанѓин бил основан „Одделот за ткаење Џиангнинг“. Кога ткаењето на Нанѓин Јунџин го достигна својот врв, имало повеќе од 30.000 разбои и речиси 300.000 луѓе заработуваа за живот од овие работни места.

## Карактеристики

Брокатот Нанѓин Јунџин се смета за еден од најдобрите форми на свила. Познат е по своите бои слични на облак и по шарите. Нанѓин Јунџин брокат е познат по својата извонредна технологија, елегантни шари и мазна текстура. Шарите се разновидни и убави како облак на небото; оттука и неговото име „Јунџин“.

Во кинеската традиција ткаење брокат Нанѓин Јунџин, двајца занаетчии управуваат со горните и долните делови на голем, комплициран разбој за да произведуваат текстил што вклучува фини материјали како свила, злато и предиво од пердуви од паунови перја. Оваа техника некогаш се користела за производство на кралска облека; денес сè уште се користи за правење облека и сувенири од висока класа. Зачуван првенствено во провинцијата Џиангсу во источна Кина, методот вклучува повеќе од сто процеси, вклучувајќи производство на разбој, изработка на шаблони, создавање жакард картички за програмирање на шаблонот на ткаење, облекување на разбојот и многу фази на самото ткаење. Додека работат, ткајачите пеат балади кои ги потсетуваат на техниките што ги користат и ја подобруваат кооперативната, уметничка атмосфера на разбојот. Работниците го гледаат својот занает како дел од историска мисија бидејќи, покрај создавањето ткаенини за современа употреба, Јунџин се користи за реплицирање на древни свилени ткаенини за истражувачи и музеи. Именуван по сјајот на ткаенините како облак, Јунџин е уште популарен низ целата земја.

## Наводи
# Јангцекјанг

| Јангцекјанг |
| --- |
|  |
|  |
| Местоположба |
| Физички особености |
| Должина | 6.300 км |
| Особености на сливот |
|  |

**Јангцекјанг** (кинески: 扬子江, пинјин: *Yángzǐ Jiāng*, *Јангѕеѓанг* или **Сина Река**), во самата Кина наречена **Чангѓанг** (长江 *Cháng Jiāng* - Долга Река) — најдолгата река во Азија, а и трета река по должина во светот со должина околу 6.300 км. Реката извира во западниот дел на Кина, во покраината Ќингхај. Реката тече од запад кон исток и се влева во Источно-кинеското Море во близина на градот Шангај. Географски реката ја дели Кина на северна и јужна, што и денес служи како ориентир.

## Имиња

Првиот поголем свијок на рејата Јангцекјанг кај Шигу во покраината Јинан, каде што реката заобиколува за 180 степени од југ кон север
Името на реката Јангцекјанг е само едно од многуте на истата река. Всушност реката може да се сретне и како **Јангце** што е многу распространето, **Јангѕе-ѓанг** од коешто и најверојатно потекнува името Јангцекјанг. Името Јангце ѓанг започнала да го употребува династијата Суеј. За време на династијата Минг името на реката било само **Јангце**. Денес Јангѕе-ѓанг е поетското име на реката, а нејзиното современо име е Чангѓанг, но во употреба најчести се Јангце или Јангцекјанг.

Во Тибет реката е позната под името **Дангку** (мочуришна река), а во некои јужни кинески покраини и како **реката Јинша** (река на златни песоци). Денес оваа река е позната и уште како **Сина река**.

## Географија

Јангцекјанг извира на планината Геладандунг на планинскиот венец Дангла во источниот дел на Тибетската висорамнина, во кинеската покраина Ќингхај. Реката најпрвин поминува низ Сечуан и Тибет, за да стигне до Јинан. Во овој свој тек реката се спушта од 5000 на само 1000 м надморска висина.

Реката поминува низ Сечуанската Котлина во Јабин каде што се зголемува нејзиното количество на вода, а потоа тече низ планината Вушан, течејќи покрај Чунгќинг и Хубеј образувајќи ги познатите Три Клисури по што реката поминува низ првиот град Јичанг.

Минувајќи низ Хубеј, реката прима вода од повеќе езера од кои најпознато е Дунгтинг, а исто така и од реката Ханшуј.

Во северниот дел од Јиангкси најголемото езеро во Кина Појанг се припојува во реката која продолжува да тече низ покраините Анхуеј и Ѓангси, поврзувајќи се со многу пократки реки и помали езера од каде што стигнува кон својот влив во Источнокинеско Море.

## Стопанско значење

Бродови пловат по Јангцекјанг кон мостот во близина на Нантунг.
Реката е голема, пловна и има огромно стопанско значење. Постојат две брани на реката. Водата која што тече во реката е чиста, а за тоа служи и фактот дека четири од петте најголеми производители на минерална вода во Кина се служат со водата од реката Јангцекјанг, а водата од истата претставува симбол за чиста вода во Кина.

## Наводи
# Надвозник

Надвозници близу Барселона
**Надвозник** — мост над вкрстувањето на две сообраќајници (патнички или железнички) со кој едната сообраќајница, крената над земјата, се преведува над другата, која лежи на нивото на земјата. Со тоа се овозможува непречен сообраќај на двете сообраќајници.

Надвозник е всушност дел од патот што поминува над патишта, пруги, пешачки патеки или велосипедски патеки. Градбата каде поминува патот под надвозникот се нарекува подвозник.

Во случај на надвозници, важна особеност е дозволеното оптоварување или тежина што треба да се напише на сообраќајниот знак пред надвозникот. Дозволеното оптоварување е важно за возилото да не го оштети надвозникот со својата тежина.

## Поврзано

* Подвозник

## Наводи
# SARS-CoV-2

| Тежок остар дишен синдром коронавирус 2 |
| --- |
|  |
|  |
| SARS-CoV-2 virion |
| Научна класификација |
| Колено: | *incertae sedis* |
| Ред: | *Nidovirales* |
| Семејство: | *Coronaviridae* |
| Потсемејство: | **Orthocoronavirinae** |
| Род: | *Betacoronavirus* |
| Подрод: | *Sarbecovirus* |
| Вид: | *SARS* |
| Синоними |
| * SARS-CoV-2
* *Нов коронавирус 2019*
* *2019-nCoV*
 |

**SARS-CoV-2** (англиски: *Severe acute respiratory syndrome coronavirus 2*, во превод: **Тежок остар дишен синдром коронавирус 2**) — заразен вирус што ја предизвикува острата дишна болест КОВИД-19. Овој вирус е причинител за пандемијата од новиот коронавирус. Геномското секвенцирање покажало дека тој е позитивен, едноланчен РНК-коронавирус.

Многуте претходни случаи биле поврзани со големиот пазар на морски плодови и животни во Вухан, Кина, а се смета дека вирусот има животинско потекло. Следењето на генетските секвенци на овој вирус и другите примероци на вируси покажало сличност со SARS-CoV (79,5 %) и коронавирус на лилјаци (96 %). Поради тоа се смета дека потеклото на вирусот најверојатно доаѓа од лилјаци, иако и потеклото од ракови не е исклучено.

Како би се избегнала забуна со болеста SARS, Светската здравствена организација во својте јавни изјави го нарекува вирусот како "вирус кој ја предизвикал болеста COVID-19".

## Вирологија

Преносот од човек на човек е потврден во текот на пандемијата на новиот коронавирус SARS-CoV-2. Се пренесува преку дишни капки од кашлање во распон од околу 1,8 м. Заразата може да се пренесе и индиректно преку загадени површини.

Исто така е можна и зараза во текот на инкубацискиот период на вирусот, но тоа сè уште не е докажано во потполност, така што таквата врста на пренесување не е распространета, и инфекциите се во целост последица на пренесување на вирусот од пациенти што имаат вистински симптоми на болеста COVID-19.

## Галерија

Електорнски микрографи на SARS-CoV-2

*
*
*
*

## Поврзано

* Коронавирус
* COVID-19
* Пандемија на коронавирус 2019-2020

## Наводи

## Надворешни врски

* „COVID-19“. *CDC*.
* Мерки за спречување на инфекцијата – zzjzfbih.ba